พบผู้ติดเชื้อในจังหวัดเพิ่มขึ้นอย่างต่อเนื่องแม้จำนวนจะไม่มาก บางจังหวัดใหญ่พบติดเชื้อเป็นคลัสเตอร์ โดยเฉพาะงานศพ งานบุญประเพณี
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานสถานการณ์ในพื้นที่ภาคใต้ ที่มีการติดเชื้อเกิน 100 รายต่อวัน และผล ATK มากกว่าร้อยละ 5 ในการตรวจ ได้แก่ สงขลา ตรัง สุราษฎร์ธานี กระบี่ นครศรีธรรมราช ต้องจับตาอย่างใกล้ชิด และบางจังหวัด เป็นจังหวัดพื้นที่นำร่องท่องเที่ยวด้วย ซึ่งยังคงมีการติดเชื้อภายในจังหวัดที่ยังต้องเฝ้าระวังสูง แม้อัตราการติดเชื้อดูเหมือนไม่สูง แต่ถ้าดูทิศทางใน 7 วัน หรือ 2 สัปดาห์ที่ผ่านมา มีทิศทางเพิ่มขึ้น ได้แก่ เชียงใหม่ ซึ่งพบผู้ติดเชื้อเกินร้อยรายแล้ว และมีแนวโน้มสูงขึ้น ขณะที่บางจังหวัดที่มีการติดเชื้อน้อยกว่าร้อยราย แต่ว่าทิศทางมีแนวโน้มสูงขึ้นอย่างชัดเจน ได้แก่ เชียงราย พิษณุโลก สิงห์บุรี และลำพูน ซึ่งเป็นจังหวัดที่กระทรวงสาธารณสุข เฝ้าจับตามองอย่างใกล้ชิดส่วนของผู้เสียชีวิตวันนี้ ที่ ศบค. เน้นย้ำมาตลอด ว่าเป็นกลุ่มเสี่ยงคือ ผู้สูงอายุและมีโรคเรื้อรัง วันนี้อยู่ที่ร้อยละ 93 และกลุ่มเด็กที่ไม่ได้ฉีดวัคซีน ต้องเน้นย้ำผู้ปกครองที่มีลูกหลานอายุ 12 ถึง 17 ปี โดยเฉพาะภาคใต้วัคซีนไฟเซอร์เข้าไปถึงพื้นที่แล้ว โดยเฉพาะในบางจังหวัดที่อาจจะมีการติดเชื้อน้อย ผู้สูงอายุอยู่บ้านไม่ได้ไปไหน แต่ต้องพึงระวังว่าตอนนี้ได้มีการเปิดบ้านเปิดเมืองมีการเดินทางเข้าพื้นที่ มีคนรู้จักบุคคลใกล้ชิด เพื่อนบ้าน เพื่อนที่คุ้นเคยอาจจะมีความเสี่ยงเดินทางไปในพื้นที่ ขอให้เน้นย้ำพาผู้สูงอายุ ผู้ป่วยเหล่านี้ ไปเข้ารับวัคซีน เพื่อความปลอดภัยสำหรับผู้ติดเชื้อเป็นคลัสเตอร์ใน 10 จังหวัด ได้แก่ กทม. สงขลา นครศรีธรรมราช ราชบุรี สุราษฎร์ธานี เชียงใหม่ สมุทรปราการ ชลบุรี และยะลา โดยคลัสเตอร์ที่เน้นย้ำมาตลอดเป็นงานประเพณี พิธีกรรมศาสนา งานบวช งานกฐิน ที่ร้อนเอ็ด งานศพ ที่กาญจนบุรี เป็นคลัสเตอร์ใหญ่ 19 คน, งานศพ ที่อุดรธานี ตำบลโนนสะอาด ก็มีการรายงานพบผลบวกแล้ว 7 ราย , แคมป์คนงาน วันนี้มีรายงาน ทั้งจังหวัดสระแก้ว ขอนแก่น ลำพูน เชียงใหม่ ทั้งอำเภอแม่ริม อำเภอดอยสะเก็ด ซึ่งเน้นย้ำว่า เชียงใหม่ ก็เปิดรับนักท่องเที่ยวด้วย แต่ว่าการติดเชื้อภายในจังหวัดเป็นคลัสเตอร์ ชุมชนก็ยังมีอย่างต่อเนื่อง, ติดเชื้อในโรงเรียนที่อุบลราชธานี และสุราษฎร์ธานี , กทม. มีรายงานทั้งโรงงาน ตลาด สถานประกอบการส่วนของการรายงานของ กทม. วันนี้ มีการสำรวจสถานบันเทิงที่ขึ้นทะเบียนอยู่ใน กทม. 1,443 แห่ง เบื้องต้นสำรวจไปแล้ว 975 แห่ง มีการแนะนำให้สถานประกอบการเหล่านี้รีบเข้าไปดูรายละเอียดของ Thai Stop covid Plus ที่เว็บไซต์ กรมอนามัย เพื่อที่จะศึกษาข้อปฏิบัติ ว่าจะทำให้สถานบริการเข้าเกณฑ์ covid free setting ปลอดภัยได้อย่างไร หากยังทำไม่ได้ ยังมีเวลาที่จะสามารถปรับให้สถานการณ์นั้นคงที่ขึ้นก็จะสามารถเปิดกิจการได้ และถ้าจำเป็นต้องปรับเปลี่ยนสถานที่ระบบระบายอากาศ ก็จะมีกรรมการโรคติดต่อจังหวัด เข้าไปช่วยดูแลสนับสนุนให้สถานประกอบการเหล่านี้สามารถปฏิบัติตามมาตรฐาน Sha plus